b'\n_START_ARTICLE_\nChuck (TV-serie)\n_START_SECTION_\nBakgrunn\n_START_PARAGRAPH_\nChuck Bartowski (Zachary Levi) er en datanerd uten spesielt gode sosiale egenskaper p\xc3\xa5 noen-og-tjue \xc3\xa5r som arbeider som en dataekspert p\xc3\xa5 det lokale Buy More (en parodi p\xc3\xa5 kjeden Best Buy), sammen med sin beste venn Morgan Grimes (Joshua Gomez). Chucks s\xc3\xb8ster Ellie (Sarah Lancaster) er en doktor som konstant pr\xc3\xb8ver \xc3\xa5 passe p\xc3\xa5 broren sin, og hjelpe han med \xc3\xa5 finne en kj\xc3\xa6reste. Hun er forlovet med Devon \xc2\xabCaptain Awesome\xc2\xbb Woodcomb (Ryan McPartlin), som ogs\xc3\xa5 er en doktor. P\xc3\xa5 kvelden p\xc3\xa5 sin bursdagsfest mottar Chuck en e-post fra sin tidligere Stanford University hybelkompis og venn, Bryce Larkin (Matthew Bomer), som n\xc3\xa5 er en CIA agent p\xc3\xa5 flukt fra sitt eget byr\xc3\xa5. N\xc3\xa5r Chuck \xc3\xa5pner e-posten, blir hele databasen til den amerikanske regjeringen, en supercomputer med navnet \xc2\xabIntersect\xc2\xbb \xe2\x80\x93 lastet ned i hjernen hans. B\xc3\xa5de National Security Agency (NSA) og Central Intelligence Agency (CIA) \xc3\xb8nsker etterretningen returnert til seg og sender hver sin agent;\xe2\x80\x94 John Casey (Adam Baldwin) og Sarah Walker (Yvonne Strahovski)\xc2\xa0\xe2\x80\x94 for \xc3\xa5 hente dataene._NEWLINE_Siden disken med informasjonen ble stj\xc3\xa5let av Bryce og \xc3\xb8delagt da han flyktet, og siden Chuck opplever glimt av informasjon fra databasen, som blir aktivert av visse hendelser (slik som ansikter, v\xc3\xa5pen, klokker og andre ting), blir han tvunget til \xc3\xa5 bruke denne til \xc3\xa5 hjelpe regjeringen med \xc3\xa5 bekjempe kriminelle og internasjonale terrorister. For \xc3\xa5 beskytte sin nye kunnskap fra familie og venner, for \xc3\xa5 holde de sikre, blir Casey og Walker tvunget til \xc3\xa5 etablere en ust\xc3\xb8dig allianse og hemmelige identiter (Walker blir Chucks kj\xc3\xa6reste (de blir sammen p\xc3\xa5 ordentlig senere i serien) og tar en jobb p\xc3\xa5 en lokal restaurant n\xc3\xa6r Buy More (f\xc3\xb8rst Wienerlicious, s\xc3\xa5 Orange Orange i sesong 2) mens Casey f\xc3\xa5r seg en jobb ved Buy More), dog med samme m\xc3\xa5l, \xc3\xa5 beskytte Chuck for enhver pris.._NEWLINE_I sesong 3 dukker Daniel Shaw (Brandon Routh) opp som skal hjelpe Team Bartowski med \xc3\xa5 bekjempe The Ring ettersom han mistenker at lederen for The Ring st\xc3\xa5r bak mordet p\xc3\xa5 hans kone Evelyn Shaw. Shaw finner fort interesse for Sarah noe som gj\xc3\xb8r Chuck sjalu og han innleder et forhold til Hannah (Kristin Kreuk). Chuck best\xc3\xa5r \xc2\xabred test\xc2\xbb og blir dermed en ekte spion (selv om det viser seg at Casey stod bak mordet Chuck m\xc3\xa5tte utf\xc3\xb8re). Shaw finner ut at Sarah stod bak mordet p\xc3\xa5 hans kone (Sarahs red test) og slutter seg til \xc2\xabThe Ring\xc2\xbb og pr\xc3\xb8ver \xc3\xa5 drepe Sarah. Chuck og Casey finner ut av dette og dukker tidsnok opp til \xc3\xa5 unng\xc3\xa5 at Shaw dreper Sarah. Sarah v\xc3\xa5kner p\xc3\xa5 hotellet og finner ut at Shaw er d\xc3\xb8d og at Chuck drepte han (Shaw ble reddet av The Ring), men Sarah skj\xc3\xb8nner at han gjorde det for \xc3\xa5 redde henne og de innleder et skikkelig forhold med velsignelse fra General Beckman. Shaw og The Ring dreper faren til Chuck, Steven J Bartowski (Scott Bakula) og pr\xc3\xb8ver \xc3\xa5 overta CIA. Teamet lykkes i \xc3\xa5 hindre Shaw og The Ring i \xc3\xa5 \xc3\xb8delegge CIA og det hele ender i ett oppgj\xc3\xb8r p\xc3\xa5 Buy More som ender med at Shaw blir sl\xc3\xa5tt ut og sendt i fengsel. Buy More eksploderer og Jeff og Lester blir raskt pekt ut som de skyldige selv om det egentlig var Morgan som mistet detonatoren som utl\xc3\xb8ste eksplosjonen._NEWLINE_I sesong 4 forlover Chuck og Sarah seg og gifter seg. Chucks mor Mary dukker opp etter \xc3\xa5 ha v\xc3\xa6rt borte i 20 \xc3\xa5r.'